Ντάνιελ Ολμπρίχσκι

Ο **Ντάνιελ Μάρτσελ Ολμπρίχσκι** (πολωνικά: Daniel Marcel Olbrychski) (γενν. 27 Φεβρουαρίου 1945) είναι Πολωνός ηθοποιός, ο οποίος είναι περισσότερο γνωστός για τους πρωταγωνιστικούς ρόλους σε πολλές ταινίες του Άντζεϊ Βάιντα και επίσης γνωστός για το ρόλο του αποστάτη και αρχικατασκόπου Βασίλι Ορλόφ μαζί με την ηθοποιό του Χόλιγουντ Αντζελίνα Τζολί στην ταινία *[[Salt (ταινία, 2010)|Salt]]*.

## Ζωή και καριέρα
[αριστερά|μικρογραφία| Ο Ολμπρίχσκι (αριστερά) με τον [Άντζεϊ Βάιντα (κέντρο), 1973]]
Ο Ολμπρίχσκι γεννήθηκε το 1945 στο Γουόβιτς της Πολωνίας. Ο πατέρας του ήταν ο Φραντσίσεκ και η μητέρα του η Κλεμεντίνα (το γένος Σοουονόβιτς). Είχε έναν μεγαλύτερο αδερφό, τον Κσίστοφ (1939–2017), ο οποίος ήταν φυσικός. Παρακολούθησε το Λύκειο Στέφαν Μπάτορυ στη Βαρσοβία. Ασχολείται με την πυγμαχία από τα νεανικά του χρόνια, και προπονήθηκε επίσης στη ξιφασκία, στην αντιπτέριση και στο τζούντο.

Το 1965, έπαιξε τον χαρακτήρα του Rafał Olbromski, τον πρώτο του μεγάλο κινηματογραφικό ρόλο στην ταινία του Άντζεϊ Βάιντα, *[[Στάχτες (ταινία)|Στάχτες]]*.

Το 1971, κέρδισε το Βραβείο Καλύτερου Ηθοποιού στο 7ο Διεθνές Φεστιβάλ Κινηματογράφου της Μόσχας για την ερμηνεία του στο *[[Το Δάσος με τις Σημύδες]]*.

Έπαιξε έναν από τους πρωταγωνιστικούς ρόλους στην ταινία του Φόλκερ Σλέντορφ, *[[Το Ταμπούρλο]]*, βασισμένη στο ομότιτλο μυθιστόρημα του Γκύντερ Γκρας. Εμφανίστηκε επίσης σε μία από τις δέκα ταινίες μικρού μήκους στο *[[Δεκάλογος]]* του Κσίστοφ Κιεσλόφσκι και έπαιξε έναν ρόλο στην κινηματογραφική μεταφορά του *[[Η αβάσταχτη ελαφρότητα του είναι]]*.

Το 1986, έπαιξε έναν από τους βασικούς ρόλους στην ταινία της Μαργκαρέτε φον Τρότα, *[[Ρόζα Λούξεμπουργκ (ταινία)|Ρόζα Λούξεμπουργκ]]*. Την ίδια χρονιά, ο Ολμπρίχσκι έλαβε τη Γαλλική Λεγεώνα της Τιμής (L'Ordre national de la Légion d'honneur). Το 2007 έλαβε το Βραβείο Στανισλάφσκι στο 29ο Διεθνές Φεστιβάλ Κινηματογράφου της Μόσχας για το εξαιρετικό επίτευγμα στην καριέρα της υποκριτικής και την αφοσίωση στις αρχές της σχολής του Κονσταντίν Στανισλάφσκι. Το 1998, πρωταγωνίστησε στην ταινία του Νικήτα Μιχαλκόφ, *[[Ο Κουρέας της Σιβηρίας|Ο κουρέας της Σιβηρίας]]*. Σε μια έρευνα του 1998 που δημοσιεύτηκε από το περιοδικό *[[Polityka]]* κατατάχθηκε στην 7η θέση στον κατάλογο με τους μεγαλύτερους Πολωνούς ηθοποιούς του 20ου αιώνα.

Το 2010 έλαβε δίπλωμα από την Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας. Εκτός από την υποκριτική, ο Ολμπρίχσκι ήταν πολύ γνωστός για τις ικανότητές του ως αθλητής. Δεινός ιππέας, πυγμάχος και πολύ ικανός με το σπαθί, ο Ολμπρίχσκι έκανε προσωπικά τις περισσότερες από τις σκηνές κασκαντέρ στις ταινίες του.

Επιλέχθηκε για να είναι στην κριτική επιτροπή για τα τμήματα Cinéfondation και ταινιών μικρού μήκους του Φεστιβάλ Καννών 2015. Καθ΄ όλη τη διάρκεια της καριέρας του, εμφανίστηκε σε πέντε ταινίες υποψήφιες για Όσκαρ, δύο από τις οποίες κέρδισαν το βραβείο (*The Tin Drum*, 1979 και *Dangerous Moves*, 1984).

## Προσωπική ζωή
Στα μέσα της δεκαετίας του 1970, ήταν σε σχέση με την τραγουδίστρια Μαρίλα Ροντόβιτς. Απέκτησε τον γιο του, Βίκτορ, με τη Γερμανίδα ηθοποιό Μπάρμπαρα Ζούκοβα. Έχει παντρευτεί τρεις φορές: με την ηθοποιό Μονίκα Ντζιενσιέβιτς, με την οποία απέκτησε τον γιο Ρ¨αφαου, τη δημοσιογράφο Ζουζάνα Γουαπίτσκα, με την οποία έχει την κόρη Βερονίκα και από το 2003 με τη θεατρολόγο Κριστίνα Ντέμπσκα. Έζησε πολλά χρόνια στη Γαλλία και μιλάει άπταιστα γαλλικά. Ασκεί την πυγμαχία ως χόμπι. Κατά τη διάρκεια των προεδρικών εκλογών της Πολωνίας το 2015, ενέκρινε δημόσια την υποψηφιότητα του Μπρονίσουαφ Κομορόφσκι. Υποστηρίζει την ΛΟΑΤ κοινότητα.

## Φιλμογραφία

## Πολωνική μεταγλώττιση
* *Cars* ως Doc Hudson
* *[[Ο Αρθουρ και οι Μινιμόι]]* ως Maltazard
* 2006: *[[Heroes of Might and Magic V]]* ως Markal
* 2008: *[[Fly Me to the Moon (ταινία)|Fly Me to the Moon]]* ως Amos
* 2008: ''Ο Αστερίξ στους Ολυμπιακούς Αγώνες'' ως Ιούλιος Καίσαρας
* 2008: *[[Assassin's Creed (βιντεοπαιχνίδι)|Assassin's Creed]]* ως al-Mualim
* 2010: *[[ModNation Racers]]* ως Αρχηγός
* 2011: *[[Red Orchestra 2: Heroes of Stalingrad]]* ως Βασίλι Τσουικόφ

## Βραβεία και διακρίσεις
* Βραβείο Ζμπίγκνιεφ Τσιμπούλσκι, (1969), Πολωνία
* Χρυσός Σταυρός της Αξίας, (1974), Πολωνία
* Λεγεώνα της Τιμής, (1986), Γαλλία
* Τάγμα των Τεχνών και των Γραμμάτων, (1991), Γαλλία
* Σταυρός του Διοικητή του Τάγματος της Αναγέννησης της Πολωνίας, (1998), Πολωνία
* Βραβείο Αποστολής του Ηθοποιού στο Διεθνές Φεστιβάλ Κινηματογράφου Art Film στο Τρεντσιάνσκε Τεπλίτσε, (1999), Σλοβακία
* Τάγμα της Αξίας της Ομοσπονδιακής Δημοκρατίας της Γερμανίας, (2003), Γερμανία
* Χρυσό Μετάλλιο για Αξία στον Πολιτισμό - Gloria Artis, (2006), Πολωνία
* Μετάλλιο Πούσκιν, (2007), Ρωσία
* Βραβείο Κρίστιαν για τη συνεισφορά στον παγκόσμιο κινηματογράφο στο Διεθνές Φεστιβάλ Κινηματογράφου της Πράγας – Febiofest, (2007), Τσεχία
* Βραβείο Στανισλάφσκι στο 29ο Διεθνές Φεστιβάλ Κινηματογράφου της Μόσχας, (2007), Ρωσία
* Βραβείο Χρυσή Πάπια, (2010), Πολωνία
* Βραβείο Καλύτερου Ηθοποιού για την Εξαιρετική Συνεισφορά στον Κινηματογράφο στο 20ο Διεθνές Φεστιβάλ Κινηματογράφου της Τέχνης Camerimage, (2012), Πολωνία
* Επίτιμο πτυχίο στο Πανεπιστήμιο του Οπόλε, (2013), Πολωνία
* Επίτιμος Πολίτης της Βαρσοβίας, (2017), Πολωνία
* Βραβείο Χρυσός Μονόκερος Καλύτερου Ηθοποιού, (2019), Ρωσία

## Δείτε επίσης
* Κινηματογράφος της Πολωνίας

## Παραπομπές


## Εξωτερικοί σύνδεσμοι

*   

Κατηγορία:Πολωνοί ηθοποιοί κινηματογράφου
Κατηγορία:Πολωνοί ηθοποιοί θεάτρου
Κατηγορία:Πολωνοί ηθοποιοί τηλεόρασης
Κατηγορία:Ιππότες της Λεγεώνας της Τιμής
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Διοικητές του Τάγματος της Αναγέννησης της Πολωνίας
Κατηγορία:Διοικητές του Τάγματος των Τεχνών και των Γραμμάτων
Κατηγορία:Αποδέκτες του Μεταλλίου Πούσκιν
Κατηγορία:Διοικητές του Τάγματος της Αξίας της Ομοσπονδιακής Δημοκρατίας της Γερμανίας
Κατηγορία:Απόφοιτοι της Εθνικής Ακαδημίας Δραματικής Τέχνης «Αλεξάντερ Ζελβερόβιτς» της Βαρσοβίας